Steven Gerrard vil være liverpool-træner
Vi bruger cookies til at huske dine indstillinger og give dig den bedst mulige oplevelse på sitet. Nyheder 112 Sport Livsstil TV Videnskab Sex Underholdning Steven Gerrard vil være liverpool-træner
Skrevet af BNB | 05.09.13 | 21:04
Og hvis det står til den 33-årige midtbaneveteran, fortsætter han som chef i trænersædet i Merseyside-klubben, når hans aktive karriere er forbi.?Det fortæller Steven Gerrard i et interview med twentyfour7 Football magazine.
- Drømmen er at blive manager for Liverpool, når Liverpool-jobbet bliver ledigt. Der er allerede verdensklassemanagere i klubben, men vi må vente og se. Det ville være prikken over i’et, siger Steven Gerrard.
Han vil derfor gå i gang med at tage træneruddannelsen i løbet af det næste år.
- Jeg ser mig mere som en manager end almindelig træner, men det kan ændre sig. Jeg kan huske, at jeg talte med Jamie Carragher, og han var også vild med tanken om at blive manager, men han har besluttet, at han vil arbejde med medier i stedet for. Han kan overlade det til mig at være træner for Liverpool, siger Steven Gerrard.
Indtil videre sidder Brendan Rodgers dog solidt i spidsen for Liverpool. Klubben har fået en flyvende sæsonstart med tre sejre fra tre kampe og fører Premier League.